**Ministru kabineta noteikumu projekta „Grozījumi Ministru kabineta 2005.gada 1.novembra noteikumos Nr.836 „Noteikumi par transportlīdzekļa vadītāja darba un atpūtas laika uzskaites digitālās kontrolierīces (tahogrāfa) karšu izsniegšanu, anulēšanu un apturēšanu uz laiku”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Autopārvadājumu likuma 5.1 panta pirmās daļas 6.punkts.2) Eiropas Parlamenta un Padomes 2006.gada 15.marta [**Regulas (EK) Nr.561/2006**](http://www.atd.lv/tools/download.php?name=Regula_561-2006_lv.pdf)**,** ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr.3821/85 un Padomes Regulu (EK) Nr.2135/98 un atceļ Padomes Regulu (EEK) Nr.3820/85 (turpmāk – Regula Nr.561/2006).3) Eiropas Parlamenta un Padomes 2014.gada 4.februāra Regula (ES) Nr.165/2014 par tahogrāfiem autotransportā, ar kuru atceļ Padomes Regulu (EEK) Nr.3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr.561/2006, ar ko paredz dažu sociālās jomas tiesību aktu saskaņošanu saistībā ar autotransportu (turpmāk – Regula (ES) Nr. 165/2014). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie normatīvie akti nosaka, ka, veicot kravu pārvadājumus ar transportlīdzekļiem, kuru maksimāli pieļaujamā pilnā masa, ieskaitot piekabi vai puspiekabi, pārsniedz 3,5 tonnas, vai arī veicot pasažieru pārvadājumus ar transportlīdzekļiem, kuru konstrukcija un aprīkojums ir piemērots vairāk kā deviņu personu pārvadāšanai, ieskaitot vadītāju, nepieciešams ievērot [**Regulas Nr.561/2006**](http://www.atd.lv/tools/download.php?name=Regula_561-2006_lv.pdf) prasības un uzskaitīttransportlīdzekļa vadītāja braukšanas un atpūtas laiku, izmantojot reģistrācijas kontrolierīci – tahogrāfu. Ņemot vērā tehnisko progresu un nepieciešamību precīzāk uzskaitīt braukšanas un atpūtas laiku, transportlīdzekļi no 2006.gada 1.maija tiek aprīkoti tikai un vienīgi ar digitālo tahogrāfu. Lai šo ierīci varētu izmantot, katrai Eiropas Savienības dalībvalstij ir jānodrošina digitālā tahogrāfa karšu izdošana un kontrole. Latvijā digitālā tahogrāfa karšu izsniegšanu un administrēšanu nodrošina VSIA „Autotransporta direkcija”.Noteikumu projekts paredz:1. aizstāt atsauces uz spēku zaudējušo Regulu (EEK) Nr. 3821/85 ar jauno Regulu (ES) Nr. 165/2014), veicot attiecīgus redakcionālus precizējumus;
2. iespēju transportlīdzekļa īpašniekiem vai turētājiem pieteikties uzņēmuma kartei arī elektroniski, aizpildot speciālu tiešsaistes formu VSIA “Autotransporta direkcija” tīmekļa vietnē [www.atd.lv](http://www.atd.lv) (e-pakalpojums) un identifikācijai izmantojot vienotajā valsts un pašvaldību pakalpojumu portālā [www.latvija.lv](http://www.latvija.lv) pieejamos personas identifikācijas līdzekļus;
3. samazināt administratīvo slogu fiziskām un juridiskām personām, saņemot digitālā tahogrāfa kartes, un palielināt resursu efektīvu izmantošanu;
4. noteikt, ka karšu atjaunošanai var pieteikties ne ātrāk kā 3 mēnešus līdz kartes derīguma termiņa beigām. Šādu termiņu rekomendē Eiropas Komisijas dokuments „Labā prakse digitālā tahogrāfa karšu izsniegšanā” („*Digital tachographs card issuing best practice guidelines*”) un tāds ir noteikts arī citās Eiropas Savienības dalībvalstīs.

Ņemot vērā, ka Regula (ES) Nr. 165/2014 piemērojama no 2016.gada 2.marta, noteikumi stājas spēkā 2016.gada 2.martā.  |
| 3. | Projekta izstrādē iesaistītās institūcijas | Satiksmes ministrija, VSIA „Autotransporta direkcija” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas personas un juridiskas personas, kas strādā autopārvadājumu nozarē – 30 000.Laika periodā no 2006.gada 1.janvāra līdz 2015.gada 10.septembrim kopā ir izsniegtas 58 379 digitālā tahogrāfa kartes, tai skaitā, 83 kontroles kartes, 54 329 vadītāja kartes, 3545 uzņēmumu kartes un 422 darbnīcu kartes.  |
| 2. | Tiesiskā regulējuma ietekme uz tautsaimniecību un administratīvo slogu | Fiziskām un juridiskām personām tiks mazināts administratīvais slogs, jo samazināsies iesniedzamo dokumentu apjoms. Turpmāk netiks prasīts uzrādīt dokumentu, kas apliecina samaksu par tahogrāfa kartes pirmreizējo izsniegšanu, atjaunošanu vai nomaiņu. Pieprasot darbnīcas karti, netiks prasīts iesniegt tā dokumenta kopiju, kas apliecina attiecīgā darbinieka kvalifikāciju veikt darbības ar digitālo tahogrāfu. Tiks nodrošināta iespēja uzņēmuma kartes saņemšanai pieteikties elektroniski, izmantojot e-pakalpojumu Autotransporta direkcijas mājaslapā, tādējādi uzlabojot Autotransporta direkcijas darba efektivitāti un samazinot administratīvo slogu transportlīdzekļa īpašniekiem vai turētājiem, kas vēlēsies saņemt uzņēmuma karti. |
| 3. | Administratīvo izmaksu monetārs novērtējums | Administratīvo izmaksu samazinājums gada laikā autopārvadātājiem nepārsniedz 2000 *euro*. Tiesiskais regulējums Autotransporta direkcijai nerada papildus izmaksas saistībā ar informācijas pieņemšanas, apstrādes vai uzglabāšanas pienākumiem. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2014.gada 4.februāra Regula (ES) Nr.165/2014 par tahogrāfiem autotransportā, ar kuru atceļ Padomes Regulu (EEK) Nr.3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr.561/2006, ar ko paredz dažu sociālās jomas tiesību aktu saskaņošanu saistībā ar autotransportu (publicēta „Eiropas Savienības Oficiālajā Vēstnesī” L 60, 28.02.2014.). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014.gada 4.februāra Regula (ES) Nr.165/2014 par tahogrāfiem autotransportā, ar kuru atceļ Padomes Regulu (EEK) Nr.3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr.561/2006, ar ko paredz dažu sociālās jomas tiesību aktu saskaņošanu saistībā ar autotransportu (publicēta „Eiropas Savienības Oficiālajā Vēstnesī” L 60, 28.02.2014). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (ES) Nr.165/2014 2.panta 2.punkta (f), (j), (k), (i) apakšpunkts | Projekta 1.2. apakšpunkts | Tiesību norma izpildīta pilnībā | Projekts stingrākas prasības neparedz |
| Regulas (ES) Nr.165/2014 26.panta 2., 4., 6.punkts | Projekta 1.3. apakšpunkts | Tiesību norma izpildīta pilnībā | Projekts stingrākas prasības neparedz |
| Regulas (ES) Nr.165/2014 25.panta 1.punkts | Projekta 1.5. apakšpunkts | Tiesību norma izpildīta pilnībā | Projekts stingrākas prasības neparedz |
| Regulas (ES) Nr.165/2014 28.panta 1.punkts | Projekta 1.16. apakšpunkts | Tiesību norma izpildīta pilnībā | Projekts stingrākas prasības neparedz |
| Regulas (ES) Nr.165/2014 29.panta 4.punkts | Projekta 1.17. apakšpunkts | Tiesību norma izpildīta pilnībā | Projekts stingrākas prasības neparedz |
| Regulas (ES) Nr.165/2014 25.panta 2.punkts, 26.panta 1.punkts un 29.panta 4.punkts | Projekta 1.18. apakšpunkts | Tiesību norma izpildīta pilnībā | Projekts stingrākas prasības neparedz |
| Regulas (ES) Nr.165/2014 29.panta 4.punkts | Projekta 1.21. apakšpunkts | Tiesību norma izpildīta pilnībā | Projekts stingrākas prasības neparedz |
| Regulas (ES) Nr.165/2014 26.panta 7.punkts | Projekta 1.23. apakšpunkts | Tiesību norma izpildīta pilnībā | Projekts stingrākas prasības neparedz |
| Regulas (ES) Nr.165/2014 31.pants | Projekta 1.25. apakšpunkts | Tiesību norma izpildīta pilnībā | Projekts stingrākas prasības neparedz |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2015.gada 11.septembrī.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā.Noteikumu projekts tika nosūtīts saskaņošanai ar Biedrību „Autopārvadātāju Asociācija „Latvijas auto”” un Biedrību „Latvijas Pasažieru pārvadātāju asociācija”. |
| 3. | Sabiedrības līdzdalības rezultāti | Iebildumi nav saņemti  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, VSIA „Autotransporta direkcija” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

 Anotācijas III un IV sadaļa – projekts šīs jomas neskar.

### Satiksmes ministra p. i.

### iekšlietu ministrs R. Kozlovskis

### Vīza: valsts sekretārs K.Ozoliņš

###

17.11.2015 11:10

1351

I.Pētersone 67028324,

Inara.petersone@sam.gov.lv

S.Tanne 67686480,

sandra.tanne@atd.lv

O.Baranovskis 67686462,

Oskars.Baranovskis@atd.lv